open-index/open-wikipedia-markdown huggingface dataset:
Kartilago

Ang **kartilago** ay isang nagdudugtong na tisyung nababaluktot sa mga hayop, kasama ang mga kasu-kasuan sa pagitan ng mga buto, tadyang, tainga, ilong, tubong brongkiyal, at *intervertebral discs*. Ito ay hindi kasingtigas at tibay ng buto ngunit mas matigas at hindi gaanong nababaluktot kaysa sa kalamnan.

Dahil sa tibay nito, ang kartilago ay gumaganap minsan bilang mga tubo na humahawak sa mga butas sa katawan ng isang hayop. Kabilang sa mga halimbawa ay ang mga "singsing" ng trachea, na tinatawag na *cricoid cartilage* at carina, ang torus tubarius at ang bungad ng pharyngotympanic/*auditory tube*, ang ala ng mga buhok sa ilong, at ang auricle/pinna ng tainga.

Ang kartilago ay binubuo ng mga espesyal na selula na tinatawag na chondrocytes na gumagawa ng maraming *collagenous extracellular matrix*, isang sustansya na mayaman sa proteoglycan at mga elastin fiber. Ang kartilago ay may tatlong uri, *elastic cartilage*, *hyaline cartilage*, at *fibrocartilage*. ang mga chondroblasts na nakikita sa matrix ay tinatawag na chondrocytes.

Kaurian:Anatomiya
Bedrock

Sa stratigrapiya (sangay ng heolohiya na nag-aaral sa pagkapatong-patong ng mga bato), ang **bedrock** ay pinagtibay na mga bato na matatagpuan sa ilaim ng natitirhang planeta, kadalasang tulad ng daigdig. Sa itaas ng bedrock ay ang *basal subsoil* na kadalasang binubuo ng mga bitak-bitak at marurupok na bato. ang ibabaw ng *bedrock*, na matatagpuan sa ilalim ng *soil cover*, ay tinatawag na *rockhead* sa inhinyeriyang heolohiya at ang pagtukoy nito sa pamamagitan ng paghukay, pagbutas o *geophysical* na pamamaraan ay isang mahalagang gawain sa halos lahat ng proyekto ng inhinyeriyang sibil. *Superficial deposits* (kilala rin sa tawag na *drift*) ay maaaring maging sobrang kapal hanggang sa umabot ito ng ilang daang metro sa ilalim ng lupa. 

Ang *bedrock* ay maaaring makaranas ng *subsurface weathering* sa itaas na hangganan nito, na nakakabuo ng *saprolite* (mga batong nadurog sa ibabaw ng *bedrock*).

Ang mapa ng pang-heolohiyang solido ng isang lugar ay madalas nagpapakita ng pagbabahagi ng magkakaibang uri ng *bedrock*, halimbawa, ang bato ay mapapalitaw sa ibabaw kung lahat ng lupa at ang ibang mga *superficial deposits* ay naalis.

Kaurian:Heolohiya
Kategorya:Petrolohiya
Dormer

Ang **dormer** ay isang istraktural na elemento ng isang gusali na nakausli mula sa patag ng isang nakahilig na bubong. Ang mga dormer ay ginagamit, maaaring sa simula pa lamang ng konstraksyon o bilang dagdag na lamang sa susunod, upang makagawa ng magagamit na ispasyo sa bubong ng gusali sa pamamagitan ng pagdadagdag ng *headroom* at kadalasan para makapagdagdag pa ng mga bintana.

Kadalasang naiuugnay sa salitang dormer, ang bintanang dormer ay isang bintana na inilalagay sa dormer. Gaya ng mga *skylight*, ang mga bintanang dormer ay pinagkukunan ng liwanag at hangin para sa mga palapag na nasa itaas, ngunit hindi kagaya ng mga *skylight* (na kahilera ng bubong) dinadagdagan din nito ang laki ng headroom sa kwarto at nagbibigay ng mas kapaki-pakinabang na ispasyo.

Ang isang *blind dormer* o *false dormer* ay isang dormer na makikita lamang mula sa labas ng bahay: may bubong ito sa loob, at hindi ito nagbibigay ng dagdag na ispasyo o liwanag. Ito ay kadalasang ginagamit upang magmukhang mas kabigha-bighani ang bahay.

Kategorya:Arkitektura
Departamento (subdibisyon ng bansa)

Ang **departamento** (mula sa Espanyol; Pranses: *département*; Ingles: *department*) ay ang pangalang ibinigay sa administratibo at politikong pangkat ng maraming bansa. Ang mga departamento ay ang mga unang-antas na pangkat ng labing-isang bansa, siyam sa Amerika at dalawa sa Aprika. Sampung karadagang na bansa ay gumagamit ng mga departamento bilang pangalawang-antas na pangkat, walo sa Aprika, isa sa Amerika, at isa sa Europa. 

Bilang isang yunit pang-teritoryo, ang "departamento" ay unang ginamit ng rebolusyonaryong pamahalaan ng mga Pranses, tila para bigyang-diin na ang bawat teritoryo ay isang administratibong subdibisyon ng nagkaisang soberanyang bansa. (Ang terminong "departamento", sa ibang konteksto ay nangangahulugang isang administratibong subdibisyon ng isang mas malaking organisasyon.) Itong tangka na hindi bigyang-diin ang lokal na politikong pagkakakilanlan ay may malaking pagkakaiba sa ibang bansa na hinati sa mga "estado" (nagpapahiwatig ng lokal na soberanya).  

Ang paghahati sa Pransiya sa mga departamento ay isang proyektong kinilala ng rebolusyonaryong lider ng mga Pranses na si Abbe Sieyes, kahit na ito ay palaging napag-uusapan at napagsulatan ng maraming pulitiko at mang-iisip. Ang pinakamaagang pagmumungkahi nito ay mula pa noong 1764 sa mga sulat ni d'Argenson.

Kaurian:Pamahalaan
Trompe-l'œil

Ang '''''trompe-l'œil'''* (Pranses para sa "linlangin ang mata", binibigkas ) ay isang kasiningan na gumagamit ng makatotohanang imahe upang magkaroon ng ilusyon sa mata ang inilarawang bagay na umiiral sa tatlong sukat. Ang sapilitang pananaw ay isang naihahambing na ilusyon sa arkitektura.

Kahit na ang parirala ay maaari ring baybayin nang walang gitling at pang-angkop sa Ingles bilang *trompe l'oeil*, at nagmumula sa panahon ng Baroque, kapag ito ay tumutukoy sa perspektibong ilusyonismo, mas matagal ang pinagmulan ng *trompe-l’oeil*. Ito ay madalas gamitin sa larawang nakapinta sa pader o mural. Maraming kilalang halimbawa nito mula sa panahon ng Griyego at Romano, tulad ng sa Pompeii. Ang isang tipikal na mural na *trompe-l'œil* ay maaaring maglarawan ng isang bintana, pinto, o pasilyo, na sinadya upang magmungkahi ng isang mas malaking silid.

May isang bersyon ng isang sinaunang kuwentong Griyego na ay tungkol sa isang paligsahang nangyari sa pagitan ng dalawang kilalang pintor. Si Zeuxis (ipinanganak noong 464 BC) ay nagpinta ng isang larawang *Still life'' na sa sobrang makatotohanan, lumalapit ang mga ibon para kainin ang nakapintang ubas. Ang karibal, si Parrhasius, ay nakiusap kay Zeuxis na husgahan ang isang kuwadro na ginawa niya na nasa likod ng isang pares ng punit-punit na kurtina sa kanyang istudyo. Pinahila ni Parrhasius kay Zeuxis ang kurtina, ngunit noong sinubukan ni Zeuxis, hindi niya maaaring magawa, dahil ito ay kasama pala sa kuwadro ni Parrhasius—kaya si Parrhasius ang nagwagi sa paligsahan.
Kategorya:Mga teknik na pansining
Downhill creep

[thumb|Ang epekto ng *downhill creep* sa mga [puno]]
Ang ***downhill creep*** (salitang Ingles; literal sa Tagalog: **gapang pababa**) ay ang mabagal na paggalaw ng bato at lupa sa isang libis; ito ay ukol din sa mabagal na pagbabago ng anyo ng mga bagay dahil sa matagal na presyon at diin. Ang *downhill creep* ay maaaring makita ng isang tagapagmasid bilang tuloy-tuloy na pangyayari, ngunit ito ay pinagsama-samang mga maliliit na paggalaw ng mga materyal sa libis bunga ng puwersa ng grabidad. Ang pagkikiskisan, pangunahing puwersa na pumipigil sa grabidad, ay nangyayari kapag ang isang materyal ay dumulas sa isa pa nang materyal na magbibigay ng *mechanical resistance* sa pagitan ng dalawa na siyang maghahawak sa kanilang lugar. Habang tumatarik ang libis, mas humihina ang hila pababa at nagbubunga ng mas kaunting pagkikiskisan sa pagitan ng mga materyal na siyang magdudulot sa lupa para dumausdos.

## Panimula 
Ang bilis ng pagbaba ng *dowhill creep* sa libis ay nakabatay sa katarikan, dami ng [[tubig], uri ng sedimento at materyales, at mga uri ng halaman. Ang bilis ng *downhill creep* ay isinaalang-alang ang lahat ng mga bahagi para alamin kung ang gilid ng burol ay gagalaw pababa. Ang *downhill creep* ay ang dahilan sa mala-pabilog na hugis ng mga gilid ng burol.

Ang tubig ay ang pinakamahalagang bahagi kapag pinag-uusapan ang pagbabago sa anyo at paggalaw ng lupa. Halimbawa, ang kastilyong gawa sa buhangin ay tatayo lamang kapag ito ay ginawa gamit ang buhangin na may katamtamang pagkabasa. Ang tubig ay may kakayahang magdikit sa mga butil ng buhangin. Ngunit, ang pagbuhos ng napakaraming tubig sa kastilyong buhangin ay sumisira nito. Ito ay dahil sa tubig na pumuno sa puwang sa pagitan ng mga butil. Ito ay nangyayari din sa mga gilid ng burol at gatyar. Tumutulong ang tubig sa gilid ng burol para ito'y dumikit at hindi gumalaw, ngunit kapag sobrang basa ang kapaligiran, habang o pagkatapos ng napakaraming ulan, ang mga puwang sa pagitan ng mga butil ay napupuno ng tubig at magdudulot sa lupa na dumausdos.

Kaurian:Agham pandaigdig
Silid-aralan

sa Maynila, Pilipinas]]
Ang **silid-aralan** ay isang espasyo para sa pag-aaral, isang silid na kung saan natututo ang mga bata at matanda ng iba't ibang mga bagay.  Matatagpuan ang mga silid-aralan sa mga iba't ibang institusyon pang-edukasyon, mula sa mga *preschool* hanggang sa mga pamantasan, at maaring matagpuan din sa ibang mga lugar kung saan mayroong pagsasanay o edukasyon na binibigay, katulad ng mga korporasyon at organisasyong pang-relihiyon o makatao.  Sinusubok ng silid-aralan na magbigay ng isang espasyo kung saan ang pagkatuto ay hindi naabala ng panlabas na gambala.

Para sa mga aralin na nangangailangan ng tiyak na mga kagamitan o kaya bokasyunal na  aspekto, iba't ibang silid-aralan – parehong panloob at panlabas - ang ginagamit. Binibigyang-daan nito ang pagkatuto sa isang kapani-paniwalang konteksto na naglilinang ng likas na pag-unlad ng isang partikular na kasanayang bokasyunal. Ito ay kilala bilang situwadong pagkatuto o *situated learning*.  Ang mga silid-aralan ay sumasaklaw mula sa mga maliliit na pangkat ng lima o anim hanggang sa mga malalaking silid na mayroong daan-daang mag-aaral.  Ang isang malaking silid-aralan ay tinatawag ring bulwagang panayam o *lecture hall*. Ilan sa mga halimbawa ng mga silid-aralan ay mga laboratoryong pang-kompyuter na ginagamit para sa mga teknolohiyang pang-impormasyon na aralin sa mga paaralan, himnasyo para sa pampalakasan, at mga laboratoryo sa agham na para naman sa biyolohiya, kimika, at pisika.  Mayroon ring mga silid para sa mga maliliit na pangkat kung saan natututo ang mga mag-aaral sa mga pangkat na hindi hihigit ng pito ang kasapi.

Karamihan ng mga silid-aralan ay mayroong malaking espasyo para sa pagsusulat, kung saan maaaring magbahagi ng mga tala o impormasyon ang guro o mag-aaral sa iba pang mga kasapi ng klase. Karaniwan itong nasa anyo ng isang pisara ngunit ang mga ito ay madalang na sa mga modernong paaralan dahil sa mga bagong alternatibo katulad ng mga *flipchart*, mga *whiteboard* (pisarang kulay puti), at maging mga *whiteboard* na may interaksyon. Marami na ring mga silid-aralan ang mayroong mga telebisyon, mapa, tsart, lapis, aklat, monograpo, at mga LCD *projector* para sa paglalahad ng impormasyon at mga larawan mula sa isang kompyuter.

Kategorya:Mga paaralan
Pangkalahatang abogado

Sa maraming hurisdiksyon ng karaniwang batas, ang **pangkalahatang abogado** (sa Ingles: *attorney-general*) ang pangunahing legal na tagapayo ng pamahalaan, at sa ilang mga hurisdiksyon ay may tungkulin ng pagpapatupad ng batas, prosekusyon o kahit sa pangkalahatang ugnayang legal. Naging kasanayan, na ang hanganan kung saan nagbibigay ng personal na payong legal ang pangkalatang abogado ay nagiiba sa pagitan ng mga hurisdiksyon, at maging sa pagitan ng mga indibiduwal na may hawak ng opisina sa loob ng parehong hurisdiksyon, na kadalasang nakabatay sa antas at nature ng legal na karanasan ng opisyal.

Orihinal na ginamit ang termino upang tukuyin ang sinumang tao na may hawak na pangkalahatang kapangyarihan ng manananggol na kumakatawan bilang isang prinsipal sa lahat ng bagay. Sa tradisyon ng karaniwang batas, sinumang kumakatawan sa estado, lalong-lalo na sa mga prosekyusyong kriminal, ay siyang pangkalahatang abogado. Bagama't maaring magtalaga ang gobyerno ng isang opisyal bilang permanenteng pangkalahatang abogado, ang sinumang kakatawan sa estado sa parehong paraan ay, noon, maaring tawaging pangkalahatang abogado. Ngunit sa kasalukuyan madalas na ginagamit ang termino sa mga permanenteng itinilagang pangkalahatang abogado ng estado.

Mayroong mga kaparehong opisina ang mga huridiksyong batas sibil na maaring tawaging prokurator, pangkalahatang tagapagtanggol, pampublikong abogado, at iba pa. Marami sa mga opisinang ito ay gumagamit ng *attorney general* o *attorney-general* bilang Ingles na pagsasalin ng titulo, bagama't dahil sa iba't ibang kasaysayang pinagmulan ang kalagayan ng mga nasabing opisina ay karaniwang iba mula sa mga *attorneys-general* ng hurisdiksyon ng karaniwang batas.

Kaurian:Batas
Tsek-in

]]
Ang **tsek-in** (sa Ingles: *check-in*) ay isang proseso kung saan pinapabatid ng isang indibiduwal ang kanyang pagdating sa isang otel, paliparan, daungan, o kaganapan.

## Pag-tsek-in sa paliparan
Ang proseso ng pagtsek-in sa mga paliparan ay nagbibigay-daan upang ang mga pasahero ay maitsek-in ang kanilang bagahe at makakuha ng *boarding pass* o pases sa pagsakay. Ang pasahero ay kinakailangang magbigay ng patunay na siya ay pinayagang bumiyahe, katulad ng tiket, bisa, o iba pang pamamaraang elektroniko. Bawat kompanya ng eroplano ay naglalaan ng pasilidad upang mai-tsek-in ng mga pasahero ang kanilang mga bagahe, maliban na lamang sa mga *carry-on bag* o mga bagaheng bibitbitin. Ito ay maaaring sa pamamagitan ng mga empleyado ng kompanya ng eroplano sa mismong *counter* ng tsek-in ng paliparan o kaya naman ay sa pamamagitan ng isang ahensyang taga-ayos o sa pamamagitan ng sariling paggamit ng *kiosk*.  Ang bagahe ay tinitimbang at tinatatakan, saka ito nilalagay sa *conveyor* na siyang nagdadala ng mga bagahe sa pangunaing sistema na nag-aayos ng mga bagahe. Ang bagahe ay napupunta sa imbakan nang mga ibang kargahe sa eroplano. Ang tauhan na taga-tsek-in ang siyang magbibigay ng *boarding pass* sa bawat pasahero.

Patuloy na dumadami ang mga mas mabibilis na pagproseso ng pagtsek-in, kung saan ang mga pasahero ay dumederetso na lamang o kaya naman ay nababawasan ang oras nito sa pagpila sa mga *counter* ng tsek-in na pinangangasiwaan ng mga empleyado.  Kasama rin dito ang mga pasahero na nag-tsetsek-in sa Internet o *online* bago pa man dumating sa paliparan, o kaya naman ang mga gumagamit ng mga manuhang pag-tsek-in sa mga *kiosk* sa paliparan. Ang ibang mga paliparan ay may mga *curbside* sa pagtsek-in, kung saan ang pasahero ay nagpa-tsek-in ng kanyang bagahe, sa pamamagitan ng isang kinatawan mula sa kompanya ng eroplano, bago pa man ito pumasok sa paliparan at dederetso na ito agad sa seguridad.

Karamihan ng mga paliparan ay nagbibigay ng huling araw o oras para makapagtsek-in bago sila umalis. Ito ay para maibigay ng paliparan ang mga hindi nagamit na upuan sa ibang mga naghihintay na pasahero at para mailagay na ang kanilang bagahe sa eroplano at maisaayos na ang ibang mga dokumento para sa paglipad. Dapat isaalang-alang ng mga pasahero ang oras bago nila makuha ang kanilang mga bagahe sa linya ng mga tsek-in bago sila dumaan sa inspeksyon at tumuloy (minsan ay para sumakay) mula sa lugar ng tsek-in papunta sa sakayan.  Minsan ito ay tatatgal ng ilang oras at nakadepende ito sa mga paliparan o kaya naman sa iba't-ibang mga taon. May dagdag na oras na kinakailangan para sa imigrasyon at adwana para sa internasyunal na mga paglipad.

Kaurian:Paglalakbay
Super Yolanda

*Ang Super Yolanda ay isang uri ng paputok sa Pilipinas, sa ibang artikulo tignan ang Super Bagyong Yolanda*
thumb|Ang halimbawa sa pag-gawa ng Super Yolanda noong Disyembre 2013 sa Pilipinas.
Ang **Super Yolanda** ay isang uri ng paputok na inilabas noong taong Disyembre 2013 na hango sa pangalan ng isa sa mga pinakamalakas na bagyo sa buong mundo, ang ''Super Bagyong Yolanda.

## Legalidad
Sa Pilipinas, kasama sa mga listahan ng paputok na malubhang mapanganib ang Super Yolanda, ayon sa Kagawaran ng Kalusugan.  Ang Super Yolanda ay ilegal na paputok.

## Tingnan ito
* Sinturon ni Hudas
* Goodbye Covid
* Pla-pla

## Mga sanggunian
Kategorya:Mga paputok
Kategorya:Super Bagyong Yolanda
Yui Sakuma

thumb
Si  ay isang modelo at artista mula sa bansang Hapon na kinakatawan ng Platinum Production.  Kilala si Sakuma sa pagganap niya bilang Tokiko Sukegawa sa ika-96 NHK *asadora* na *Hiyokko* at bilang Yui Shida sa serye ng *Fuji TV* na *Transit Girls*.

## Mga sanggunian
Kaurian:Mga artista mula sa Hapon
Ruriko Kojima

Si  ay isang artista, mamamahayag ng palakasan at idolong *gravure* sa bansang Hapon na kinakatawan ng Horipro.

## Mga sanggunian
Kaurian:Mga artista mula sa Hapon
Mika Katsumura

Si  ay isang artista mula sa bansang Hapon.  Gumanap siya bilang si Yuri/Time Pink seryeng Super Sentai na *Mirai Sentai Timeranger* noong 2000.
## Mga sanggunian
Kaurian:Mga artista mula sa Hapon
Minami Tsukui

Si   ay artista sa bansang Hapon na may kaugnayan sa Japan Action Enterprise.  Kilala siya sa pagganap bilang si Yoko Minato/Kamen Rider Marika sa mga serye ng Kamen Rider na *Kamen Rider Gaim*.

## Mga sanggunian
Kaurian:Mga artista mula sa Hapon
Tsart

.]]
Ang isang **tsart** ay isang grapikal na representasyon ng datos, kung saan "ang datos ay kinakatawan ng mga simbolo, tulad ng mga bar sa bar tsart, o mga linya sa linyang tsart, o mga hiwa sa isang pie tsart". Ang tsart ay maaring kumatawan sa tsart ng mga talaan ng datos ng mga numero, mga punsyon o ilang mga uri ng mga mapaghambing na mga istruktura at nagbibigay ng iba’t-ibang impormasyon.

Ang terminong “tsart” bilang isang grapikal na representasyon ng mga datos ay may maraming kahulugan:
*Ang isang tsart ng datos ay isang uri ng diagrama o grap, na nagsasaayos at kumakatawan sa isang pangkat ng mga numerikong datos.

*Ang mga mapa ay ginayakan ng mga dagdag na impormasyon (palibot ng mapa) para sa isang tiyak na layunin na madalas ay kilala bilang mga tsart, tulad ng isang nauukol sa tsart sa nautika o sa tsart ng eronautika, karaniwang nakakalat sa loob ng mga ilang pahina ng mga mapa.

* Ang ibang mga dominyon tukoy sa konstruksyon ng pagbuo ay minsan ay tinatawag na mga tsart, tulad ng tsart ng kuwerdas sa pagtatanda ng musika o sa isang tsart ng registro para sa pagiging popular ng isang album.

Kaurian:Disenyong grapiko
Dalawang taludtod

Ang **dalawang taludtod** o **paraedo** ay isang pares ng mga linya ng sukat sa mga tula. Kadalasan ito ay binubuo ng dalawang linya na magkatugma at magkatulad ang sukat. Ang dalawang taludtod ay maaaring maging pormal o *run-on*. Sa isang pormal na dalawang taludtod, may pansamantalang pagtigil sa bawat linya na nagpapahiwatig na mayroong gramatikang pahinga sa dulo ng linya ng berso. Sa isang *run-on* na kopla, ang kahulugan ng unang linya ay nagpapatuloy sa ikalawang linya.

Sa wikang Ingles, tinatawag na *couplet* ang dalawang taludtod na nagmula sa salitang Pranses na nangangahulugang "dalawang piraso ng bakal na pinagsama-sama." Una itong ginamit upang ilarawan ang sunod-sunod na linya sa berso ng *Arcadia*, isang tuluyan na isinulat ni Sir P. Sidney noong 1590: *"In singing some short coplets, whereto the one halfe beginning, the other halfe should answere."* ("Sa pag-awit ng ilang maikling dalawang taludtod na ang isa ay simula at ang susunod na isa ay dapat magbigay ng sagot.")

Kahit na nakaugalian nang magkatugma ang mga ito, hindi lahat ng mga dalawang taludtod ay nagtutugma. Maaaring gumamit ng espasyo ang mga tula upang tukuyin ang mga dalawang taludtod hindi nagtutugma. Ang mga dalawang taludtod sa isang *iambic pentameter* ay tinatawag na mala-bayaning dalawang taludtod. Si John Dryden noong ika-16 hanggang ika-17 na siglo at si Alexander Pope noong ika-18 na siglo ay parehong kilala sa paggamit ng ganitong uri ng dalawang taludtod. Ang epigramong mala-tula ay isang ring dalawang taludtod. Ang mga dalawang taludtod ay maaari rin maging bahagi ng mas komplikadong pamamaraan ng pagtutugma, tulad ng mga soneto.

## Mga sanggunian
Kaurian:Panulaan
Arne Jacobsen

**Arne Emil Jacobsen**, Hon. FAIA (11 Pebrero 1902 &ndash; 24 Marso 1971) ay isang arkitekto nagdidisenyong Danes.  Nakilala siya sa kanyang ambag sa *architectural functionalism*, gayon din para sa kanyang tagumpay sa paggawa ng mga payak ngunit epektibong nga disenyo ng upuan.

## Talambuhay 
### Kabataan at edukasyon 
Si Arne Jacobsen ay isinilang sa Copenhagen noong Pebrero 11, 1902. Ang kanyang ama na si Johan ay isang negosyante na nagtitinda ng *safety pins* at *snap fastener*. Ang kanyang ina na si Pauline ay isang nagtratrabaho sa bangko na dating mahilig magpinta ng mga bulaklak. Ninais niya noon na maging isang pintor ngunit tutol ang kanyang ama at pinayuhan siyang pumasok sa matatag na propesyon ng arkitektura. Pagkatapos niyang mamasukan muna bilang isang mason, nag-aral siya sa paaralang Royal Danish Academy of Fine Arts sa programang arkitektura mula 1924 hanggang 1927, bilang estudyante nina Arkitekto Kay Fisker at Kaj Gottlob, dalawang sikat na arkitekto at tanyag na tagapagdisenyo. 

Estudyante pa noong 1925 si Jacobsen nung sumali siya sa Paris Art Deco Fair, Exposition Internationale des Arts Decoratifs et Industries Modernes, kung saan niya napanalunan ang pangalawang parangal para sa isang disenyo ng upuan. Malaki ang naging epekto sa kanya ng disenyo ni Le Corbusier sa L'Espirit Nouveau pavilion. Bago siyang nakapagtapos, pumunta rin siya sa Germany kung saan niya natagpuan ang rasyonalistang arkitektura nina Mies van der Rohe at Walter Gropius. Naimpluwensiyhan ng kanilang trabaho ang mga nauna  niyang disenyo tulad ng kanyang pangwakas na proyekto sa paaralan. Ito ay isang galerya ng sining, at napanalunan niya ang unang parangal dahil dito. Noong nakatapos siya sa pag-aaral, nagtrabaho siya para kay Arkitekto Poul Holsoe. 

Noong 1929, nanalo si Arne Jacobsen kasama si Flemming Lassen sa isang kumpetisyon ng Danish Architect’s Association. Nanalo ang kanilang disenyo para sa isang *House of the Future* (Bahay ng Hinaharap), at ito ay ipinatayo sa sumunod na eksibisyon sa Forum sa Copenhagen. Paikot ang anyo nitong bahay na yari sa salamin at konkreto. Ito'y may patag na bubong, isang pribadong garahe, isang paradahan ng bapor, at pababaan ng elikoptero.  Ang mga bintana ng bahay ay nabubuksan sa pamamagitan ng pagbaba tulad lamang ng mga bintana ng kotse, at may tubo kung saan lumulusot ang mga sulat papasok ng bahay. Bukod doon, puno ng handang pagkain ang kusina nitong bahay. 

May nakaparadang Dodge Cabriolet Coupé sa garahe, isang Chris Craft sa paradahan ng bapor, at autogyro sa bubong. Madaling nakilala bilang isang sukdulang modernong arkitekto si Jacobsen.   

## Mga sanggunian 
Kategorya:Ipinanganak noong 1902
Kategorya:Namatay noong 1971
Kategorya:Mga Dinamarques
Pagsasala

Ang **pagsasala** (sa Ingles: *decantation*) ay ang proseso ng paghihiwalay ng mga halo, sa pamamagitan ng pagtanggal ng isang suson ng likido kung saan ang namuo ay napalagian. Ang layunin ay maaaring bumuo ng malinis na sinala, o alisin ang hindi kanaisnais na likido mula sa namuo (o iba pang mga suson). Kung ang layunin ay makabuo ng isang malinis na timplada, ang maliit na halaga ng timplada ay iiwan sa lalagyanan, at dapat ingatan upang maiwasan ang anumang namuo na umagos kasama ng timplada palabas ng lalagyan.

Ang halo ng isang hindi nalulusaw na solido sa likido ay pinababayaang manatili.  Ang solidp ay hindi nalulusaw at mananatiling nasa ilalim kapag ito ay pinabayaan lamang. Ang prosesong ito ay tinatawag na sedimentasyon.  Ang *centrifuge* ay maaaring gamitin sa pagsala ng timplada.  Ang *centrifuge* ang nagiging sanhi ng namuo na pumunta sa ilalim ng lalagyanan; kung sapat na malakas ang puwersa, maaaring bumuo ng isang pipis na solido. Pagkatapos maaaring mas madaling ibuhos ang likido, habang mananatili ang namuo sa kanyang siksik na anyo. Katulad ng halo ng dalawang hindi nahahalong likido ito rin ay maaaring isala upang makuha ang langis. Ang isang halo ng kerosin at tubig ay maaaring paghiwalayin gamit ang pagsasala.

Ito ay madalas gamitin upang linisin ang likido sa pamamagitan ng paghiwalay nito mula sa suspensyon ng mga hindi nalulusaw na partikula (hal. sa *red wine* o alak na mula sa ubas, kung saan ang [[alak] ay nasala mula *potassium bitartrate crystals*). Para makuha ang *sample* ng malinaw na tubig mula sa maputik na tubig, iiwanan lamang ang maputik na tubig hanggang ang putik ay manatili, at oagkatapos ay ibubuhos ang malinaw na tubig sa ibang lalagyan.

Kategorya:Kimikang analitiko
Yuri Yamano

Si , mas kilala bilang , ay isang tagapaglibang at modelo mula sa bansang Hapon.  Kinakatawan siya ng Gunn's Management at Aint.  Ang kanyang alyas ay hango mula sa Aiko Yamano at Yuri Takano.
## Mga sanggunian
Kaurian:Mga artista mula sa Hapon
Pisarang pangguhit

Ang **pisarang pangguhit** (tinatawag din na **lamesang pangguhit**, **lamesang pandibuho** o **lamesang pang-arkitekto**), sa lumang anyo, ay isang uri ng maramihang gamit na lamesa o pisarang maaaring gamitin sa anumang uri ng pagguhit, pasusulat sa malaking papel, pagbasa ng malalaking aklat o dokumento o sa pagpaplano ng ilustrasyong teknikal. Ang lamesang pangguhit ay kadalasang ikinakabit sa isa pang mesa sa isang silid-aklatan noong panahong bago ang panahong industriyal at unang bahagi ng panahong industriyal.

Sa panahon ng rebolusyong industriyal, and pagkokrokis ay unti-unting naging isang espesyalisadong kalakal at ang mga mesang pangguhit ay inilabas sa mga silid-aklatan at opisina. Ang mga ito ay mas napakinabangan at gawa sa bakal at plastik sa halip na kahoy at tanso.  

Kamakailan lamang, ginamit ng mga inhinyero at mga dibuhante ang mga pisarang pangguhit sa paggawa at pagbabago ng mga guhit o disenyo sa papel gamit ang tinta o lapis.  Iba't ibang instrumentong pangguhit (*set square*, *protractor*, atbp.) ang ginamit sa pagguhit ng mga magkahilera, perpendikular o pahilig na mga linya. May mga instrumentong para sa pagguhit ng mga bilog, arko, at iba pang mga kurba at simbolo (kompas, *French curve*, *stencil*, atbp.). Subalit, sa unti-unting pagpapakilala ng *computer aided drafting and design* (CADD o CAD) sa huling bahagi ng ika-20 siglo at sa unang bahagi ng ika-21 siglo, ang tablang pangguhit ay naging hindi gaanong  palasak.

Kaurian:Arkitektura
Maya Kobayashi

Si  ay isang mamamahayag mula sa bansang Hapon na may ugnayan sa Cent Force.  Dati siyang mamamahayag sa TBS at kapatid siya ni Mao Kobayashi.
## Mga sanggunian
Kaurian:Mga mamamahayag mula sa Hapon
Rodong Sinmun

Ang ***Rodong Sinmun*** (, , *Pahayagan ng mga Manggagawa*) ang opisyal na pahayagan ng Komiteng Sentral ng Partido ng mga Manggagawa ng Korea sa Hilagang Korea. Una iyon inilimbag noong 1 Nobyembre 1945 bilang ***Chǒngro*** (; "tamang landas"), na nagsisilbing daan ng komunikasyon para sa Kawani ng Hilagang Korea na Partidong Komunista ng Korea.

Inilunsad ang bersyong Ingles ng *Rodong Sinmun* noong Enero 2012.

## Sanggunian
## Kawing Panlabas
*

Kategorya:Pahayagan
Kategorya:Hilagang Korea
Ipotesis ng kritikal na panahon

Ang **ipotesis ng kritikal na panahon** ay isang ipotesis sa larangan ng lingguwistika at pagtatamo ng pangalawang wika na nagsasaad na ang isang tao ay maaaring makamit ang mala-katutubong katatasan sa isang wika bago umabot sa isang tiyak na edad. Ito ang paksa ng matagal nang pinagdedebatihan sa linggwistika at sa pagtatamo ng wika, kaugnay ng lawak kung saan ang kakayahang matuto ng wika ay biyolohikal na nakaugnay sa mga yugto ng pag-unlad ng utak. Unang iminungkahi ang ipotesis ng kritikal na panahon ng neurologong taga-Montreal na si Wilder Penfield at ng kanyang ko-awtor na si Lamar Roberts sa kanilang aklat noong 1959 na *Speech and Brain Mechanisms* ("Mga Mekanismo ng Pananalita at Utak"), at lalo itong pinasikat ni Eric Lenneberg noong 1967 sa pamamagitan ng *Biological Foundations of Language* ("Mga Biyolohikal na Pundasyon ng Wika")*.*

Ayon sa ipotesis ng kritikal na panahon, ang unang ilang taon ng buhay ang itinuturing na kritikal na yugto kung kailan maaaring matuto ng pangunahing wika ang isang indibidwal basta’t may sapat na pampasigla, at ang pagtamo ng katutubong wika ay nakasalalay sa neuroplastisidad ng utak. Kung hindi matatanggap ng isang indibidwal ang input sa wika bago matapos ang panahong ito, hinding-hindi niya makakamit ang ganap na kasanayan sa wika.

## Mga sanggunian
Kategorya:Pagkatuto
Dekatlon

Ang **dekatlon** ay pinagsamang paligsahan sa atletiks na binubuo ng sampung track and field na mga paligsahan. Ang salitang dekatlon ay Griyego ang pinagmulan, mula δέκα (Deka, na nangangahulugang "sampu") at ἄθλος (áthlos, o ἄθλον, áthlon, na nangangahulugang "kahanga-hangang gawa"). Ang mga paligsahan ay ginaganap sa dalawang magkakasunod na araw at ang mga nanalo ay natutukoy sa pamamagitan ng pinagsamang pagganap sa lahat. Ang pagganap ay dinisisyunan base sa sistema ng mga puntos sa bawat laro, hindi sa pamamagitan ng posisyong nakamit. Ang dekatlon ay nilalahukan higit sa lahat ng mga lalaking atleta, habang ang mga babaeng atleta ay karaniwang makipagpaligsahan sa heptatlon.

Ayon sa kaugalian, ang titulong "Pinaka Dakilang Atleta sa Mundo” ay ibinibigay sa taong mananalo sa Olimpikong dekatlon. Ito ay nagsimula noong si Haring Gustav V ng Sweden sinabihan si Jim Thorpe, "Ikaw, ginoo, ang pinaka dakilang atleta sa mundo" pagkatapos ni Thorpe manalo sa dekatlon sa Stockholm Olympics noong 1912. Ang kasalukuyang mayhawak ng dekatlon rekord sa mundo ay ang Amerikanong si Ashton Eaton, na umiskor ng 9045 na puntos sa 2015 IAAF World Championships. 

Ang paligsahan ay nabuo mula sa sinaunang pentatlon. Ang mga pentathlong kompetisyon ay naganap sa sinaunang Griyegong Olimpiko. Ang pentathlon kinabibilangan limang disiplina – mahabang pagtalun, paghahagis ng discus, pahahagis ng javelin, sprint at bunuan. Ipinakilala sa Olympia sa panahong 708 BC, ang kompetisyon ay lubhang popular para sa maraming siglo. Sa ika-anim na siglo BC, ang mga pentatlon ay naging bahagi ng panrelihiyong mga paligsahan. Sampung-paligsahang kompetisyon kilala bilang ang "panlahat" o "all-round " na kampeonato, na katulad ng mga modernong dekatlon, ay unang nilaro sa Estados Unidos na kampeonatong pang baguhan noong 1884 at naabot ng isang naaalinsunod na porma ng 1890; ang panlahatan ginanap sa Palarong Olimpiko sa Tag-init noong 1904, kahit na ito ay isang opisyal na Olimpiko na kaganapan ito ay tinutulan. Ang modernong dekatlon unang lumitaw sa programang pang atletiks sa Olympiko noong 1912 sa mga Laro sa Stockholm. 

Kaurian:Palakasan
Wikaing Pyongan

Ang **wikaing Pyongan** (Chosongul: 평안도 사투리, ''p'yŏngando sat'uri*), na tinatawag ding **Hilagang Kanlurang Koreano** (Chosongul: 서북 방언, Hanja: 西北方言, *sŏbuk pangŏn*), ay isang diyalekto ng Koreano na ginagamit sa Pyongyang, at sa mga lalawigan ng Pyonganbuk, Pyongannam at Chagang sa Hilagang Korea. Tumutukoy din ito sa **wikaing Kwanso** (Hangul: 관서 방언, Hanja: 關西方言, *kwansŏ pangŏn'').

Nagkaroon ang wikaing ito ng malaking impluwensya sa pamantayan ng Wikang Koreano ng Hilagang Korea, ngunit hindi iyon ang batayan, bagkus nananatili pa rin ang wikaing Seoul.

## Pagbigkas 
### Mga Patinig 
Sa diyalektong Pyongan, ang walong sistema ng patinig ang ginagamit (이 · 에 · 애 · 으 · 어 · 아 · 우 · 오). Ang tunog ng 어 ay mas malapit sa 오 kumpara sa ibang mga dayalekto dahil ito ay [o], ang katumbas ng South Korean [ʌ̹] . Ang 으 ay malapit din sa [i] kaysa sa [ɨ], hal. 그렇다 nagiging 기 렇다 . Gayunpaman, ang kabaligtaran ay totoo pagkatapos ng ㅅ. Ang paleytaliseysyon na naganap para sa iba pang mga dayalekto na may 시 ay wala sa diyalekto ng Pyongan, hal. 싫다 nagiging 슳다. [2] Mayroong iba't ibang mga tampok na naiiba ang tunog ng mga salita mula sa timog-kanluran at diyalekto sa gitna ng bansa. Ang 위, 왜, 워 at 와 ay malapit sa orihinal na tunog ng 야, 여, 요 at 유.

### Palatalisasyon 
Ang katinig na ㄷ (d), bilang karagdagan sa unang pantig ng ㄱ (g) at ㅎ (h) ay hindi nawawala sa diyalektong Pyongan (hal. 뎡 거댱, 정거장: chyŏnggŏjyang, chŏgŏjang). Ang mga salitang Sino-Koreano na nagsisimula sa ㄴ (n) sa mga diyalekto mula sa timog ay binibigkas bilang ㄹ (r), tulad ng sa mga kaso ng 뉴행 (nyuhaeng) at 노동 (nodong).

### Pagbabanghay 
Ang mga ugat ng iregular na ㄷ, ㅂ, ㅅ ay gumagamit ng parehong anyo, tulad ng sa kaso ng 듣다 · 드 드니, 들으니 (tŭtta-tŭdŭni, tŭrŭni) (nakikinig, pakinggan).

## Mga salita 
### Salitaan 
Ang iba't ibang mga salitang ginamit sa diyalektong Pyongan ay naiiba sa ibang mga diyalekto ng Korea, tulad ng 간나 (kanna) (lampa), 클 마니 (k'ŭlmani) (ama) at 클 마니 (lola). Ang etimolohiya ng mga salitang tulad ng "우틔" (ut'ŭi) (衣) ay nagmula sa wikang Manchu, ngunit tinanggal ng pamahalaan ng Hilagang Korea upang maisulong ang kadalisayan ng wika.

## Mga sanggunian 
# Hammarström, Harald; Forkel, Robert; Haspelmath, Martin, eds. (2017). "P'yong'ando". *Glottolog 3.0*. Jena, Alemanya: Institutong Max Planck para sa Agham ng Kasaysayang Pantao.
# **^** "::: 새국어생활 :::". *www.korean.go.kr*. Nakuha noong 2020-04-14.

Pyongan
Sonmi

Si  ay isang modelo mula sa bansang Hapon na kinakatawan ng Platinum Production.  Si Sonmi ay isang Timog Koreanong residente sa Hapon.

## Mga sanggunian
Kaurian:Mga modelo
Kaurian:Mga Hapones
Kaurian:Mga Koreano
Pang-ukol

Ang **pang-ukol** ay bahagi ng pananalita na ipinapahayag ang mga ugnayan sa panahon o lawak (*sa*, *sa ilalim*, *patungo sa*, *bago*) o pagmamarka sa iba't ibang semantikong pagganap (*ng*, *para sa*).  Isa itong morpema na nauuna sa mga pangkat na salitang pangngalan at panghalip na nagdudulot ng kaganapan (*complement*) o pagbabago sa parirala. Kapag ginagamit sa pangungusap, lumalawak ang kahulugan nito sa pamamagitan ng paglalahad ng patutunguhan, sanhi, kinalalagyan, panahon at iba pa.  Sa balarilang Ingles, tinatawag ang pang-ukol bilang *preposition* o *postposition* (kapag pinagsama ay tinatawag na *adposition* ngunit mas malawak na kilala bilang *preposition* lamang).  Ang *preposition* ay nangunguna bago ang kapunuan o *complement* samantalang ang *postposition* ay pagkatapos ng *complement*.

## Halimbawa
Ito ang ilan sa mga halimbawa ng mga pang-ukol sa Filipino at Tagalog:

* Ng &mdash; nagbigay ng ugnayan sa pagitan ng isang bahagi at ng isang kabuuan. Halimbawa: anak *ng* bayan
* Sa &mdash; inuukol ang isang bagay ay nakakabit at nakasuporta sa isa pang bagay.  Halimbawa: kamay *sa* balikat
* Ni/nina &mdash; nagmamarka ng pagmamay-ari o nagmamarka ng panityrtyeryetsariling pangalan.  Halimbawa: isang pelikulang pinagbibidahan *nina* Alden at Nadine; bahay *ni* Jose
* Ayon sa &mdash; ginagamit upang iukol ang mga pananalitang tinryeudggran ng isang may kapangyarihan o isang sanggunian.  Halimbawa: *Ayon sa* mga hurado, ako ang nanalo.
* Para sa &mdash; ginagamit upang ipahiwatig ang gamit ng isang bagay.  Halimbawa: libreng gamot *para sa* masa 

## Mga sanggunian
Kategorya:Mga bahagi ng pananalita
Pisikang aselarador

Ang **pisikang aselarador** (sa Ingles: *accelerator physics*) ay isang sangay ng pisikang nilapat na may kinalaman sa pagdisenyo, pagpapagawa, at pagpapatakbo ng mga aselarador na partikula (*particle accelerator*). Maaaring sabihing ito ay ang pag-aaral ng paggalaw, pagmanipula, at pag-oobserba sa mga *relativistic charged particle beam* at ang interaksyon nito sa mga *accelerator structure* sa mga *electromagnetic field*.

May kaugnayan din ito sa iba pang mga larangan tulad ng:
* *Microwave engineering* o inhenyeriyang microwave (para sa mga istrukturang pampabilis/pampalihis sa *frequency range* ng radyo).
* Optika, lalo na sa larangan ng heometrikong optika (pagpopokus at pagkukurba ng sinag o *beam*) at pisika ng laser (interaksyong laser-partikula).
* Teknolohiyang kompyuter, lalo na sa larangan ng pagproseso ng *digital signal*; halimbawa, para sa automatikong pagmamanipula sa partikulang sinag (*particle beam*)

Ang mga eksperimentong isinasagawa sa pamamagitan ng mga *particle accelerator* ay hindi ipinapalagay na kabilang sa pisikang aselarador ngunit sa pisikang pampartikula, pisikang nukleyar*, condensed matter physics*(pisika ng malapot na materya), o pisikang materyal (alinsunod sa mga layunin ng eksperimento). Ang mga uri ng eksperimentong isinasagawa sa isang partikular na pasilidad ng accelerator ay tinitiyak ng mga katangian ng nalikhang partikulang sinag tulad ng enerhiyang katamtaman, uri ng partikula, intensidad at mga dimensyon*.
*

*
Song Joong-ki

Si **Song Joong-ki** (; ipinanganak Setyembre 19, 1985) ay isang artista mula sa Timog Korea. Naging tanyag siya nang lumabas siya sa makasaysayang drama na *Sungkyunkwan Scandal* (2010) at sa *variety show* na *Running Man* bilang isa sa mga orihinal na kasapi noong umere ito noong 2010. Bumida din siya sa mga pelikula kabilang ang *A Werewolf Boy* (2012).

Pagkatapos makumpleto ang kanyang mandatoryong serbisyo sa militar, bumida si Song sa Koreanovelang *Descendants of the Sun* (2016) na naging tanyag sa Asya at nagdulot sa kanya na maging isang bituing hallyu. Napunta siya sa ikapitong puwesto sa tala ng *Forbes* na *Korea Power Celebrity* noong 2013, at umangat sa ikalawa noong 2017.
## Talambuhay
Si Song Joong-ki ay ipinanganak noong Setyembre 19, 1985 at lumaki siya sa panlabas na kanayunan ng Daejeon, Timog Korea.  
## Karera
Unang lumabas si Song sa kanyang pag-arte sa makasaysayang pelikula na *A Frozen Flower*. Nagkaroon si Song ng isang pambihirang tagumpay sa pagganap niya sa makasaysayang drama na *Sungkyunkwan Scandal* kung saan ginampanan niya ang isang babaerong mayaman noong ika-18 siglo na panahon ng Joseon.

## Pansariling buhay
### Kasal
Noong Hulyo 5, 2017, pinabatid ni Song at kanyang kasama sa *Descendants of the Sun* na si Song Hye-kyo sa pamamagitan ng kani-kaniyang ahensiya na sila ay nagkasundo magpakasal. Nakasal sila sa isang pribadong seremonya noong Oktubre 31, 2017 sa Youngbingwan,  sa Seoul, sa kabila ng interes ng midya sa ibayo ng Asya. Ang seremonya ay dinaluhan ng malalapit sa puso nilang pamilya at kaibigan ng mag-asawa, kabilang ang mga aktor na sina Lee Kwang-soo, Yoo Ah-in, at Park Bo-gum na tumugtog din ng piano sa reception. 

Noong Hunyo 27, 2019, inihayag ni Song Joong-ki na siya ay naghaing ng diborsiyo kay Song Hye-kyo noong nakaraang araw. Ang diborsyo ay natapos noong Hulyo 2019. 

Noong Disyembre 26, 2022, nakumpirma na si Song ay may nobya na isang Briton. Enero 30, 2023, inihayag ni Song na nagpakasal na siya sa kanyang nobya na nagngangalang Katy Louise Saunders, isang dating hamak na aktres, kasabay nito, inihayag din niya ang pagbubuntis sa kanyang unang anak. Noong Hunyo 14, 2023, ipinanganak ni Katy ang kanilang anak na lalaki sa isang ospital sa Roma.

## Mga Sanggunian 
## Mga Panlabas na link 
* Song Joong-ki sa Instagram
* Song Joong-ki sa Koreanong movie database
*  - IMDb

Kategorya:Mga nabubuhay na tao
Kategorya:Ipinanganak noong 1985
Kategorya:Mga artista mula sa Timog Korea
Yuna Sugiyama

Si  ay isang artista mula sa bansang Hapon.  Nagrerekord din siya sa Universal Music Japan.
## Mga sanggunian
Kaurian:Mga artista mula sa Hapon
S.Coups

Si **Choi Seung-chul** (Hangul: 최승철, Hanja: 崔勝澈), higit na kilala bilang si **S.Coups**, ay isang mang-aawit ng bandang Seventeen sa Timog Korea.

## Sanggunian
Kategorya:Mga mang-aawit mula sa Timog Korea
Kategorya:Seventeen (banda)
Enchanted Kingdom

Ang **Enchanted Kingdom** o ipinaikli bilang **EK** ay isang theme park sa Pilipinas na matatagpuan sa Santa Rosa, Laguna. Ito ay may lupain na 17 hektarya (41 acre). Ang lugar ay tinatakbo at pinamumunuhan ng Enchanted Kingdom Inc.

## Kasaysayan 
### Taong 1995 
Ang mga nagtatag ng Enchanted Kingdom ay sila Mario at Cynthia Mamon. Ang kanilang pamilya ay palagiang pinupuntahan ang mga theme park katulad ng Boom na Boom, Big Bang sa Alabang at ang Fiesta Carnival na nagtungo sa pagtatag ng mag-asawa ng kanilang sariling theme park. Nagsulat ang mga Mamon sa iba't ibang mga grupo at sinalihan ang International Association of Amusement Parks and Attractions na tumulong sa kanila na makakuha ng mga consultant, kontraktora at mga taga-suplay para maitayo ang Enchanted Kingdom. Ang Enchanted Kingdom ay nagbukas noong Oktubre 19, 1995.
thumb|left|Ang theme park noong Enero 2015, kabilang ang Wheel of Fate, ang ruwedang sa likuran
Nakaranas ng kahirapan ang mga operasyon ng Enchanted Kingdom sa mga una nitong taon mula 1995-2002, Ang krisis pinansyal Asyano ng 1997 ay nakaapekto sa negosyo na nakabawi lamang mula sa problemang pinansyal noong 2003.

## Tingnan rin
* Hersheypark (U.S.)

## Sanggunian
Kategorya:Laguna
Diwata-1

thumbnail|Ang Diwata-1
Ang **Diwata-1** o **PHL-Microsat-1** ay isang mikrosatelayt na itinakda'ng mailunsad sa kalawakan noong unang bahagi ng 2016. Ito ang pinakaunang satelayt ng Pilipinas na ginawa at idinisenyo ng mga Pilipino.

## Mga sanggunian
Kategorya:Mga satelayt ng Pilipinas
Kategorya:2016 sa Pilipinas
Kutikula

ng tao.]]
Ang **kutikula** (sa Ingles: *cuticle*) ay ang tawag sa kahit anong uri ng matigas ngunit nababaluktot at di-mineral na pabalat ng organismo, na nagbibgay ng proteksyon. Ang mga iba’t ibang uri ng kutikula ay di-magkawangis, magkaiba ang kanilang pinangmulan, istruktura, pangsyon at kimikal na kayarian.

Sa anatomiya ng tao, ang kutikula ay tumutukoy sa ilang istruktura. Ito ay tumutukoy sa selulang *epidermal* o *keratinocytes* na gumagawa ng *horn keratin* na protina at sa mga kalatagan na patong ng magkasanib na selula na tinatakpan ang poste ng buhok *(cuticula pili)* na kinakabit ang buhok sa itinalagang *follicle*.

Sa soolohiya, ang kutikulang imbertebrado ay isang istruktura sa *epidermis* ng balat ng mga organismong imberterbrado, tulad ng askaris at arthropoda, kung saan ito ay bumubuo ng isang butong panlabas o *exoskeleton*.

Kaurian:Anatomiya ng tao
Si Tandang Bacio Macunat

Ang ***Si Tandang Bacio Macunat*** o ***Si Tandang Basio Macunat***, ay isang akda na isinulat ng prayleng Espanyol na si Miguel Lucio Busamante na inilathala sa Tagalog sa Pilipinas. Ito ay kilala sa saligan nito na kinakatwiran na ang edukasyon ay di kanais-nais para sa mga indio o mga katutubong Pilipino, isang pagbatikos sa pagtugis ng mga kasapi ng Ilustrado sa edukasyon.

## Mga tauhan
*Gervasio "Bacio" Macunat – Isang matandang magsasaka na nakatagpo ng tagapagsalaysay ng kuwento. Si Macunat ay kulang sa ambisyon at tinatanggap lamanag ang kanyang lugar sa lipunan bilang indio.  eponymous character lacks ambition and accepts his sociopolitical position as an indio. Hindi maganda ang paningin niya sa edukasyon at mas gugustuhing manatili sa kanyang bukid kasama ng kanyang kalabaw. Pahayag niya na ang edukasyon ay taliwas sa ekspektasyon na ito, at isang pagrerebelde laban sa Diyos at sa Hari. Pinakasalan niya si Silia, kung kanino siyang nagkaroon ng maraming anak. Ang kanyang ama ay masunurin rin katulad niya at isang istriktong tao. Ikinuwento ni Bacio ang isang kuwentong nasaksi ng kanyang ama ukol sa isang binatang indio na nagngangalang Proper sa tagapagsalaysay.
*Ang Tagapagsalaysay –  ang tauhan di inilabas kailanman ang pangalan sa buong kuwento. Sa kanyang hanagarin maintindihan ang lipunan, naglakbay ang tagapagsalaysay sa mga karatig na bayan malapit sa Maynila at nagkakitaan kay Bacio. Suportado siya sa pagbibigay ng edukasyon sa mga indio.
*Prospero "Proper" – Isang binatang indio na mula sa pamilyang ilustrado at anak nila Andre Baticot at Maria Dimaniuala. Sa unang bahagi na kuwento, si Proper ay sinasabing isang mabuting Kristiyano kasama ng kanyang kapatid na babae na si Pili. Siya ay ipinadala sa Maynila para sa edukasyon ng cabeza ng mga pahintulot sa ama. Pagbalik niya sa kanilang bayan siya ay naging maluho at mapagtaas na tao dahil sa kanyang edukasyon sa Maynila at gumawa ng mga pagsasala na nagdulot ng trahedya sa kanyang pamilya.
*Felicita "Pili" – Kapatid na babae ni Proper na nagaalaala sa pagpapadala ng kanyang kapatid sa Maynila. Pinsan siya ng ama ni Bacio.

## Mga sanggunian
Yuki Morisaki

SI  ay isang punong tagapagluto at tagapaglibang mula sa bansang Hapon.  Siya ay kinatawan ng Uniy Magenta at kinakatawan ng Horipro.

## Mga sanggunian
}
Kaurian:Mga artista mula sa Hapon
Kohei Yamamoto

Si  ay isang artista mula sa bansang Hapon na kinakatawan ng Ohta Production.  Nagtapos siya sa Pamantasa ng Komazawa.  Gumanap siya bilang Kouta Bitou o Hurricane Yellow noong 2002 sa Super Sentai na seryeng pantelebisyon na *Ninpuu Sentai Hurricaneger*.

Kategorya:Mga artista mula sa Hapon
L'Hospitalet del Llobregat

'''L'Hospitalet de Llobregat** (sa Katalan), o **Hospitalet de Llobregat** (sa Espanyol), kadalasang pinapaikli bilang **L'Hospitalet** ( o , ) o  **Hospitalet''' ( o , ), ay isang munisipalidad sa bandang timog-kanluran ng Barcelona sa Katalunya, Espanya. Sa dami ng tao, ito ang pangalawang pinakamarami sa Katalunya at ika-16 sa Espanya.

## Mga nota 
## Sanggunian
## Kawing panlabas
* 
* Artistic and historical buildings in L'Hospitalet de Llobregat

Kategorya:Espanya
Kategorya:Katalunya
Walter Sutherland (Norn)

Si **Walter Sutherland** (namatay noong bandang 1850) ng Skaw sa pulo ng Unst sa Shetland ay ang napabalitaang huling tagapagsalita ng Norn, isang wikang Hermaniko na noon ay sinasalita sa Shetland, Orkney at Caithness. Nanirahan siya sa pinakahilagang tahanan sa Kapuluang Briton, malapit sa kasalukuyang-iral na *Unst Boat Haven*.

Ganoon pa man, maaaring si Sutherland ang huling tagapagsalita ng Norn sa Unst. Nai-ulat umano ni Jakob Jakobsen na mayroong mga tagapagsalita ng Norn sa Foula na namuhay pa hanggang sa kalagitnaan ng ika-19 siglo.

## Mga tala
Kategorya:United Kingdom
Kategorya:Mga huling kilalang tagapagsalita ng isang wika
Ugnayang Nauru-Pilipinas

Ang **Ugnayang Nauru–Pilipinas** ay ang dalawahang pakikipagunayan sa pagitan ng Nauru at Pilipinas. Pinapanatili ng Pilipinas ang ugnayan nito sa Nauru sa embahada nito sa Canberra, Australia

## Ugnayang pang-ekonomiya
Sa pamamagitan ng Nauru Phosphate Royalties Trust, ang Nauru ay namuhunan sa Pilipinas at ipintayo ang Manila Pacific Star Hotel, ngunit ang otel ay nalugi ng malaki. Sumabak ang Nauru at Pilipinas sa isang joint venture sa industriya ng posporo kung saan ang hilaw na posporo mula sa Nauru ay ipinaproseso sa mga planta na ipinatayo sa Pilipinas. 35 milyong dolyar ang ipinuhunan sa joint venture. Mamayang sinasabi ng Nauru na ang halaga na ipinuhunan ay 60 milyong dolyar. Nalugi ang proyekto ng 1.2 bilyong dolyar.

## Mga pagbibisitang pang-estado
Gumawa ng pagbibisitang pang-estado sa Pilipinas ang pangulo ng Nauru na si Hammer DeRoburt. Ang kanyang unang opisyal na pagbisita ay nangyari noong Nobiyembre 22–23, 1978. Bumisita rin siya ng Mayo 1 at Agosto 29, 1980. Tinalakay nila De Roburt at pangulong Ferdinand Marcos ng Pilipinas ang mga maaring pakikipprospects for pakikipagtulungan sa larangan ng agrikultura, pataba sa lupa, pangingisda, at pabahay. Sa kanyang pagbisita noong Agosto 29, nangyari ang isang talakayan upang tapusin ang sa paggawa ng isang kasunduan ukol sa pagsuplay ng hilaw na posporo sa Pilipinas na tinatayang 20 milyong dolyar sa halaga noong panahon na iyon para sa susunod na sampung taon.

## Iba pa
Noong termino ng pangulo ng Nauru na si Hammer DeRoburt, lumapit ang Nauru sa maraming bansa sa Pasipiko upang makabili ng isang pulo para sa mga mamamayan nito kapag naubos na ang posporo sa Nauru. Isa sa mga bansang nilapitan ay ang Pilipinas. Naiuulat na ang Pilipinas ay di interesado ukol dito.

## Mga sanggunian
Kategorya:Nauru
Nauru